Innocentius Episcopus seruus seruorum Dei, venerabilibus fratribus, Archiepiscopis  Episcopis, in quorum parochiis prouētus  obedientiæ Ecclesiæ Cluniacensis existunt, salutem,  Apostolicam benedictionem. Ea, quæ in Ecclesiarum præiudicium per Prælatorum insolentiam attentantur, nostro imminent officio corrigenda: ne si in ipsarum fuerimus prouisione remissi  earum status graue sustineāt detrimentum,  nos de negligētia possumus in extremo examine reprehendi. Vnde quia ad audientiam Apostolatus nostri peruenit, quod Priores  Obedientiarij Clun. fratrum, sine consilio Abbatis  Conuentus, possessiones Ecclesiarum suarum cōtra institutionem Clun. Ordinis illicite distrahunt,  quasdam laicis conferentes, censum debitum in graue præiudicium Ecclesiarum minuere non verentur, Nos fraternitati vestræ præsentium auctoritate iniungimus, firmiterque mandamus, quatenus detentores bonorum prædictarum Ecclesiarum taliter distractarum, cum ad vos querela peruenerit, moneatis attentius,  si necesse fuerit excōmunicatione pariter  interdicto, remota appellatione, cogatis: vt possessiones in præiudicium Ecclesiarum, Priorum, seu aliorum Procuratorum temeritate distractas, sine difficultate restituant,  censum irrenouabiliter imminutum non differant integrare. Datum Romæ apud S. Petrum iv. Kal. Februarij. Pontificatus nostri anno vij.